Da große Niedagaung is in da Zeid vo de Tiaknkriag kumma. In da 1. Weana Tiaknbelogarung haum de Eihwohna de neiche Wehraunlog hoidn kenna, aa waun da Uat schwaare Schädn gnumma hod.  De große Katastrophn woa de 2. Weana Tiaknbelogarung 1683. A großa Teu voda Bevökarung is umbrocht oda vaschleppt wuan. Nochm Obzug vo de Tiakn hod man Uat wieda aufbaut, neiche Siedla v.o. aus da Steiamoak san zuagraaßt.